**แผนงานงบกลาง**

 **งบกลาง (สำนักปลัดเทศบาล) รวม 4,255,000 บาท**

 **1.หมวดงบกลาง รวม 3,359,000 บาท**

 **1) เงินชำระหนี้เงินต้น จำนวน 1,140,000 บาท**

เพื่อจ่ายเป็นค่าชำระเงินต้น เงินกู้ บมจ.กรุงไทยสำนักงานธุรกิจ

ราชบุรี โครงการก่อสร้างและปรับปรุงอาคาสำนักงานเทศบาลตำบลบ้านสิงห์ตามสัญญาเงินกู้ฝากประจำ ลงวันที่ 14 มีนาคม 2554 โดยกำหนดชำระเงินต้น 15 งวด ปลอดหนี้เงินต้น 2 ปี โดยชำระดอกเบี้ยทุกเดือน ตั้งแต่ปีที่ 3 ถึงปีที่ 17 ให้ผ่อนชำระเงินต้นอย่างน้อยปีละครั้ง ปีละไม่น้อยกว่า 1,140,000.-บาท

**(ตั้งจ่ายจากเงินรายได้)**

**2)** **เงินค่าชำระดอกเบี้ย จำนวน 372,000 บาท**

เพื่อจ่ายเป็นค่าชำระดอกเบี้ยเงินกู้ บมจ.ธนาคารกรุงไทยสำนักงาน

 ธุรกิจราชบุรี โครงการก่อสร้างและปรับปรุงอาคารสำนักงานเทศบาลตำบลบ้านสิงห์ ตามสัญญาเงินกู้ฝากประจำ ลงวันที่ 14 มีนาคม 2554 โดยกำหนดชำระหนี้เงินต้น 15 งวด ปลอดหนี้เงินต้น 2 ปีชำระทุกปีโดยเริ่มจากปีงบประมาณ 2558 และมีอัตราดอกเบี้ยในอัตราเงินฝากที่โอนสิทธิ + 1.00% ต่อปี และชำระดอกเบี้ยทุกเดือน

**(ตั้งจ่ายจากเงินรายได้)**

**3) เงินสมทบกองทุนประกันสังคม จำนวน 300,000 บาท**

เพื่อจ่ายเป็นเงินสมทบเข้ากองทุนประกันสังคมในส่วนของนายจ้างและพนักงานจ้างตามความในพระราชบัญญัติประกันสังคม พ.ศ.2533 และที่แก้ไขเพิ่มเติม ประกอบกับประกาศคณะกรรมการพนักงานเทศบาลจังหวัดราชบุรี เรื่องมาตรฐานทั่วไปเกี่ยวกับพนักงานจ้าง ข้อ 33 และ กฎกระทรวง ตามหนังสือกรมส่งเสริมการปกครองท้องถิ่น ด่วนมาก ที่ มท 0809.4/ว 1552 ลงวันที่ 3 กรกฎาคม 2556 เรื่อง ซักซ้อมแนวทางการจัดทำงบประมาณรายจ่ายประจำปีงบประมาณ พ.ศ.2557 รายการเงินอุดหนุนสำหรับการจัดการศึกษา (เงินเดือนครูและค่าจ้างประจำ) ที่กำหนดให้องค์กรปกครองส่วนท้องถิ่นสมทบเพิ่มจากที่กรมส่งเสริมการปกครองท้องถิ่นจัดสรร จำนวน 5%

**(ตั้งจ่ายจากเงินรายได้)**

**4) เบี้ยยังชีพผู้ป่วยเอดส์ จำนวน 72,000 บาท**

เพื่อจ่ายเป็นเงินช่วยเหลือผู้ป่วยโรคเอดส์ที่แพทย์ได้รับรองและทำการวินิจฉัยแล้ว มีรายได้ไม่เพียงพอแก่การยังชีพ หรือถูกทอดทิ้ง หรือขาดผู้อุปการะเลี้ยงดู หรือไม่สามารถประกอบอาชีพเลี้ยงตัวเองได้ตามระเบียบกระทรวงมหาดไทย ว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ.2548

 **(ตั้งจ่ายจากเงินรายได้ จำนวนเงิน 52,000 บาท)**

 **(ตั้งจ่ายจากเงินอุดหนุนทั่วไป จำนวนเงิน 20,000 บาท)**

**5) เงินสำรองจ่าย จำนวน 300,000 บาท**

เพื่อจ่ายเป็น - ค่าใช้จ่ายที่มีความจำเป็นเร่งด่วน แต่มิได้ตั้งงบประมาณไว้ และหากไม่ดำเนินการโดยเร็วอาจเกิดความเสียหายแก่ราชการหรือความเดือดร้อนแก่ประชาชนได้

 - เป็นในกรณีเหตุจำเป็น หรือในกรณีฉุกเฉิน ซึ่งไม่สามารถคาดการณ์ได้ล่วงหน้า เช่น การช่วยเหลือผู้ประสบภัย หรือเพื่อแก้ไขปัญหาจากภัยธรรมชาติต่าง ๆ

 - เป็นค่าใช้จ่ายตามโครงการ หรือนโยบายเร่งด่วนของรัฐบาล กระทรวง หรือของทางราชการที่ไม่ได้ตั้งงบประมาณไว้โดยการอนุมัติใช้เป็นอำนาจของคณะผู้บริหารท้องถิ่น ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 ข้อ 19 และ (ฉบับที่ 2 และ 3) พ.ศ.2543 ข้อ 3 **(ตั้งจ่ายจากเงินรายได้)**

 **6) รายจ่ายตามข้อผูกพัน จำนวน 1,115,000 บาท**

**(1) ค่าบำรุงสันนิบาตเทศบาลแห่งประเทศไทย (ส.ท.ท.)**

 **เป็นเงิน 75,000 บาท**

เพื่อจ่ายเป็นค่าบำรุงสันนิบาตเทศบาลแห่งประเทศไทย ตามข้อบังคับสมาคมสันนิบาตเทศบาล พ.ศ.2545 ข้อ 16 และระเบียบกระทรวงมหาดไทยว่าด้วยรายจ่ายขององค์กรปกครองส่วนท้องถิ่น เกี่ยวกับค่าบำรุงสมาคม พ.ศ.2555 โดยพิจารณาจากงบประมาณรายรับจริงประจำปีที่ผ่านมา ยกเว้น เงินกู้ เงินจ่ายขาดเงินสะสม และเงินอุดหนุนทุกประเภท จะต้องไม่น้อยกว่าร้อยละเศษหนึ่งส่วนหกของรายรับดังกล่าว ทั้งนี้ไม่เกิน 750,000 บาท

รายรับจริงประจำปีงบประมาณ 2557 80,740,567.16 บาท

**หัก** – รายได้จากเงินอุดหนุน 36,034,096.71 บาท

 - เงินกู้ เงินจ่ายขาดเงินสะสม -

คงเหลือรายรับจริงที่นำไปคำนวณ 44,706,470.45 บาท

คำนวณเงินร้อยละ 1/6 เป็นเงิน 74,510.78 บาท

ฉะนั้นจึงต้องจ่าย 75,000.00 บาท

**(ตั้งจ่ายจากเงินรายได้)**

**(2) ค่าใช้จ่ายเกี่ยวกับจราจร เป็นเงิน 40,000 บาท**

เพื่อจ่ายเป็นค่าใช้จ่ายในการจัดจราจร ในการจัดซื้อจัดหาอุปกรณ์ เช่น การทาสีตีเส้น การจัดซื้อแผงกั้น จัดทำป้ายสัญญาณไฟจราจร หรืออุปกรณ์ที่ใช้ในการควบคุมการสัญจรและอื่น ๆ ที่มีลักษณะดังกล่าวตามความจำเป็น ตามหนังสือกระทรวงมหาดไทย ด่วนมาก ที่0303.4/ว 3203 ลงวันที่ 4 ตุลาคม 2539

**(ตั้งจ่ายจากเงินรายได้)**

**(3) เงินสมทบระบบหลักประกันสุขภาพในระดับท้องถิ่นหรือพื้นที่**

 **เป็นเงิน 950,000 บาท**

เพื่อจ่ายสมทบเข้ากองทุนหลักประกันสุขภาพระดับท้องถิ่น หรือพื้นที่ ตามประกาศคณะกรรมการหลักประกันสุขภาพแห่งชาติ และหนังสือกรมส่งเสริมการปกครองท้องถิ่น ที่ มท 0891.3/ว 2199 ลงวันที่ 10 พฤศจิกายน 2552 โดยสมทบไม่น้อยกว่า ร้อยละ 50 และไม่เกินร้อยละ 200 ของค่าบริการสาธารณสุขที่ได้รับจากกองทุนหลักประกันสุขภาพแห่งชาติ

**(ตั้งจ่ายจากเงินรายได้)**

 **(4) เงินสมทบกองทุนสวัสดิการชุมชน เป็นเงิน 50,000 บาท**

เพื่อจ่ายสมทบกองทุนสวัสดิการชุมชนในตำบลบ้านสิงห์ ตามแนวทางสนับสนุนการดำเนินงานของกองทุนสวัสดิการชุมชน ขององค์กรปกครองส่วนท้องถิ่น ตามมติคณะรัฐมนตรีในคราวประชุมเมื่อวันที่ 29 มิถุนายน 2553 ประกอบกับหนังสือกระทรวงมหาดไทย ด่วนที่สุด ที่ มท 0891.4/ว 2502 ลงวันที่ 20 สิงหาคม 2553 (ปรากฏตามแผนพัฒนาสามปี พ.ศ.2559-2561 หน้า 102)

**(ตั้งจ่ายจากเงินรายได้)**

**7) เงินช่วยพิเศษ จำนวน 60,000 บาท**

**(1) เงินช่วยค่าทำศพ เป็นเงิน 10,000 บาท**

เพื่อจ่ายเป็นเงินช่วยค่าทำศพ/เงินช่วยพิเศษของพนักงานเทศบาล ลูกจ้างประจำ และพนักงานจ้างหรือผู้มีสิทธิได้รับตามกฎหมาย ที่เสียชีวิตระหว่างรับราชการหรือปฏิบัติงานตามอัตราที่ระเบียบกำหนด

**(ตั้งจ่ายจากเงินรายได้)**

**(2) เงินสงเคราะห์และจัดสวัสดิการให้กับคนพิการ**

 **เป็นเงิน 50,000 บาท**

เพื่อจ่ายเป็นเงินช่วยเหลือหรือจัดสวัสดิการให้แก่ผู้พิการ ที่มีรายได้ไม่เพียงพอแก่การยังชีพ หรือถูกทอดทิ้ง หรือขาดผู้อุปการะเลี้ยงดูหรือไม่สามารถประกอบอาชีพเลี้ยงตัวเองได้

**(ตั้งจ่ายจากเงินรายได้)**

**2. หมวดบำเหน็จ/บำนาญ จำนวน 896,000 บาท**

 **1) เงินสมทบกองทุนบำเหน็จบำนาญข้าราชการส่วนท้องถิ่น (กบท.) เป็นเงิน 896,000 บาท**

เพื่อจ่ายเป็นเงินสมทบกองทุนบำเหน็จบำนาญข้าราชการส่วนท้องถิ่น (เทศบาล) ตามมาตรา 6 แห่งพระราชบัญญัติบำเหน็จบำนาญข้าราชการส่วนท้องถิ่น พ.ศ.2500 และแก้ไขเพิ่มเติม และระเบียบกระทรวงมหาดไทยว่าด้วยเงินบำเหน็จบำนาญข้าราชการส่วนท้องถิ่น พ.ศ.2546 โดยคำนวณตั้งจ่ายในอัตราร้อยละ 2 ของประมาณการรายรับในงบประมาณรายจ่ายประจำปี ไม่รวมรายรับจากพันธบัตร เงินกู้ เงินที่มีผู้อุทิศให้และเงินอุดหนุน

ประมาณการรายรับงบประมาณ 2559 65,000,000 บาท

หัก รายรับเงินอุดหนุน 20,200,000 บาท

คงเหลือรายรับจริง 44,800,000 บาท

คำนวณร้อยละสองของรายได้ 896,000 บาท

ฉะนั้นจึงขอตั้งจ่าย 896,000 บาท

**(ตั้งจ่ายจากเงินรายได้)**